ગુજરાતનો વિકાસ તો નરેન્દ્ર મોદી કરી જ રહ્યા હતા. અને સાથે સાથે ૬ કરોડ ગુજરાતીઓનો ખ્યાલ પણ રાખતા હતા તો પણ કેટલાક વિઘ્નસંતોષીઓ અને યેને કેન પ્રકારેણ સત્તા અને અથવા પૈસા હાંસલ કરવાની બદદાનત વાળા રાજકીય અને સમાચાર માધ્યમોના ખેરખાંઓ નરેન્દ્ર મોદીનો ટાંટીયો પકડી હેઠા કેમ પાડવા તેવા દાવપેચમાં વ્યસ્ત રહેતા હતા. નરેન્દ્ર મોદી વ્યક્તિવિકાસની બાબતમાં પણ કોઈ ભેદભાવ રાખતા નથી. અને એટલેજ તેઓ ફક્ત દલિત, આદિવાસી કે વનવિસ્તારોમાં જ નહીં પણ મુસ્લિમ બહુમતી વાળા વિસ્તારોમાં પણ નહેરુવીયન કોંગ્રેસી મતોમાં ફાચરો મારતા હતા. એટલે નહેરુવીયન કોંગ્રેસના કેન્દ્રસ્થ નેતાઓએ તો ગુજરાતમાટે નાહી જ નાખેલું પણ ગુજરાતનો ચેપ બીજે ન ફેલાય એટલે નહેરુવીયન કોંગ્રેસના ગુજ્જુ નેતાઓને કહી રાખેલું કે જો તમે જીવતા છો એમ ગુજરાતની જનતાને જણાવ્યા કરવું હોય તો રોજમરોજ કંઈકને કંઈ મુદ્દો ઉઠાવી નરેન્દ્ર મોદીને ગાલી પ્રદાન કર્યા કરવું. પૈસાની ચિંતા ન કરવી. મેડમ અને સાથીઓએ ઠીક ઠીક દલ્લો ભેગો કર્યો છે તેથી અખબારોના તંત્રીઓ અને તેમના છઠ્ઠી કતારીયા કટાર મૂર્ધન્યો મોં ફાડે તો અમે બેઠા છીએ અને તેમનું મોંઢું એટલું બધું પૈસાથી ભરી દઈશું કે કે તેમને સેડા નિકળી જશે. અને તમારા નિવેદનોને જનતા જોકે લવારી સમજશે પણ તમારે તેની ચિંતા ન કરવી. કારણ કે તમારા વર્નાક્યુલર અખબાર પત્રોના વલણો અમને ગુજરાતની બહાર જીવતા રાખશે. અને અમે રાષ્ટ્રીય આંગ્લભાષી અખબારો અને દ્રષ્યશ્રાવ્ય સમાચાર માધ્યમોના મોઢાંઓમાં હોમતા રહી શું એટલે કમસે કમ ગુજરાતની બહાર નરેન્દ્ર મોદી તરફનો લવેરીયા ફેલાશે નહીં. બાકીનું તો અમે ફોડી લઈશું.